નક્કી રણનીતી અનુસાર આગામી 48 કલાક એટલે કે રવિવાર સુધી નોટબંધીનાં મુદ્દે દેશમાંથી ગ્રાઉન્ડ રિપોર્ટ મંગાવવામાં આવશે. જે માટે ભાજપે તમામ લોકસભા અને રાજ્યસભા સાંસદો પોતાના વિસ્તારોમાં કેમ્પ કરવા માટે જણાવ્યું છે. આ દરમિયાન તમામ એમપી પોતાના વિસ્તારનાં લોકો સાથે ચર્ચા પણ કરશે. ત્યાર બાદ તે લોકો પરત આવીને રિપોર્ટ આપશે. સરકાર આ ફીડબેક બાદ આગળ વધશે. સરકાર અને પાર્ટીનું માનવું છે કે આ મુદ્દે તેમને સંપુર્ણ સમર્થન મળી રહ્યું છે. સોમવારથી ભાજપ આક્રમક થાય તેવી શક્યતાઓ છે. બીજી તરફ નોટબંધી મુદ્દે વિપક્ષ સામે ઝુકવાના મુદ્દે સરકારે પોતાનું વલણ સ્પષ્ટ કર્યું. કોઇ પણ શરતે સરકાર ઝુંકશે નહી.